เมื่อวันที่26พค.ได้มีอะไรกับแฟนไป แล้วหลั่งนอก และเมื่อประมาน17-20 เนี้ยแหละครับ ผมจำไม่ได้ มีเลือดไหลออกมานิดหน่อย และหลังจากนั้นก็ไม่มี เลยอยากรู้ว่าจะท้องมั้ยครับ แต่แฟนผมเป็นคนที่ปจด.มาไม่ปกติอยู่แร้ว ด้วย เคยปจด.ขาด5เดือน แต่ตอนนั้นยังไม่ได้มีอะไรกัน ตอนนี้เรยสงสัยว่าจะท้องมั้ย แร้วเลือดที่มานั้นเป็นสัณญาณของการท้องรึป่าว
สวัสดีค่ะ การมีเพศสัมพันธ์แบบทำการหลั่งนอกยังทำให้มีโอกาสตั้งครรภ์ได้ประมาณ 4-20% จึงไม่ควรใช้วิธีดังกล่าวในการคุมกำเนิดโดยหลังจากการมีเพศสัมพันธ์ แล้วมีเลือดออกมานั้น ไม่ได้บ่งบอกถึงการตั้งครรภ์ อาจจะเกิดได้จากหลายสาเหตุเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ หรือถ้าเกี่ยวกับการตั้งครรภ์อาจหมายถึงจาก ผลข้างเคียงจากการใช้ยาคุมชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิซึ่งเกิดตามหลังการปฏิสนธิประมาณ 2 สัปดาห์ควรยืนยันการตั้งครรภ์ด้วยชุดตรวจการตั้งครรภ์ทางปัสสาวะที่ให้ผลบวกได้ตั้งแต่ 10-14 วันหลังปฏิสนธิ ซึ่งตอนนี้น่าจะให้ผลบวกได้แล้วถ้ามีการตั้งครรภ์ และถ้าให้ผลลบ แต่รอบเดือนยังไม่มา หรือยังมีเลือดออกผิดปกติ ควรไปพบแพทย์เพื่อตรวจเพิ่มเติม